અમદાવાદ: શહેરણના વેજલપુર અને સરખેજ વિસ્તારમાં ફરી એકવાર ચોર- લુંટારુંઓનો આંતક શરૂ થયો છે. વેજલપુર અને સરખેજ પોલીસનો સહેજ પણ ડર રાખ્યા વગર હવે ચોરો ખુલ્લેઆમ ઘરમાં ઘૂસી અને લૂંટ તથા ચોરી કરી નાસી જાય છે. જીવરાજ પાર્કની કાદમ્બરી સોસાયટીના એક મકાનમાં મોડી રાતે ઘૂસેલા ચોરોએ મહિલાને છરી બતાવી લૂંટ ચલાવી હતી. દરમ્યાનમાં મહિલાના પતિ આવી જતાં તેઓ સાથે પણ ઝપાઝપી કરી નાસી ગયા હતા. વેજલપુર પોલીસે આ અંગે ગુનો નોંધી તપાસ શરૂ કરી છે.